เงินบาทอ่อนค่า 37.37 บ. รอบเกือบ 16 ปี หลัง “เฟด” เดินหน้าขึ้นดอกเบี้ย
เงินบาทอ่อนค่าแตะ 37.37 บาท/ดอลลาร์ ตามภูมิภาคหลังดอลลาร์แข็งค่ารับ “เฟด” เดินหน้าขึ้นดอกเบี้ย พร้อมเงินบาทอ่อนค่าลงประมาณ 10% เมื่อเทียบกับเงินดอลลาร์
เงินบาทอ่อนค่าแตะ 37.37 บาท/ดอลลาร์ ตามภูมิภาคหลังดอลลาร์แข็งค่ารับ “เฟด” เดินหน้าขึ้นดอกเบี้ย พร้อมเงินบาทอ่อนค่าลงประมาณ 10% เมื่อเทียบกับเงินดอลลาร์
22 ก.ย. 2565

ผู้สื่อข่าวรายงานว่า วันนี้ (22 ก.ย. 65) ล่าสุด ณ เวลา 9:19 น. เงินบาทอ่อนค่าทดสอบแนว 37.37 บาท/ดอลลาร์ ซึ่งเป็นนับเป็นระดับอ่อนค่าสุดนับตั้งแต่เดือนตุลาคม 2549 หรืออ่อนค่าสุดในรอบเกือบ 16 ปี หลังดอลลาร์แข็งค่าท่ามกลางสัญญาณการเร่งปรับขึ้นอัตราดอกเบี้ยนโยบายของธนาคารกลางสหรัฐฯ (เฟด)
อย่างไรก็ดี ภาพรวมการเคลื่อนไหวของค่าเงินบาทนับตั้งแต่ต้นปี 2565 ยังคงเป็นทิศทางที่สอดคล้องและเกาะกลุ่มไปกับทิศทางค่าเงินหยวนและสกุลเงินอื่นๆในภูมิภาค โดยเงินบาทอ่อนค่าลงประมาณ 10% เมื่อเทียบกับเงินดอลลาร์ฯ เป็นอันดับ 5 ในเอเชีย ตามหลังเงินเยนญี่ปุ่น เงินวอนเกาหลีใต้ เงินเปโซฟิลิปปินส์และเงินดอลลาร์ไต้หวันตามลาดับ